| **Jousnėvep. *Jousne, Anna Vasil'jeva*** |
| --- |
|  |
| Gimė | 1983 m. gegužės 30 d. (40 metų)Petrozavodskas, Karelija, RTFSR |
| Tautybė | vepsė |
|  |
| Veikla | dainininkė, dailininkė |
| Sritis | vepsų muzika, tapyba |
|  |
| Alma mater | Petrozavodsko valstybinio universiteto Karelijos regioninio nenutrūkstamo profesinio lavinimo institutas |

**Jousnė** (vep. *Jousne*, tikrasis vardas *Ana Vasiljeva*, vep. *Anna Vasil'jeva*, rus. *Анна Васильева*, 1983 m. gegužės 30 d. Petrozavodske, Karelijos Respublikoje, RTFSR) – vepsų dainininkė, dailininkė, tekstų autorė, dainas atliekanti vepsų kalba. Grupės „Jousnen Järved" solistė.

Biografija
----------

Gimė 1983 m. gegužės 30 d. Petrozavodske, Karelijoje. Baigė 27-ąją vidurinę Petrozavodsko mokyklą, aukštąjį techninį išsilavinimą įgijo Petrozavodsko valstybinio universiteto Karelijos regioninio nenutrūkstamo profesinio lavinimo institute.

Ruošė antrojo tūkstantmečio pasaulio etninės muzikos stiliaus projektą, pavadintą „Jousnen Järved" („Gulbių Ežerai"), kurį įkūrė žinomas Suomijos prodiuseris ir kompozitorius Piteris Kunas (Piotras Vasiljevas, g. 1961 m. Petrozavodske). „Jousnen Järved" – egzotiška pasaulio etninės muzikos grupė, 2007 – 2008 m. kūrybinį kelią pradėjusi atlikdama dainas vepsų kalba (tiek savos kūrybos, tiek liaudies). Prie grupės ir jos įrašų populiarinimo nuo 2008 m. prisideda tarptautinis kolektyvas.

Jousnė, beje, atliko ne tik liaudies dainas, bet ir dalyvavo įvairiuose popmuzikos konkursuose, pavyzdžiui, „Liaudies artistas" („Народный Артист"), „Jūrmala" – ypatingojo svečio teisėmis. Jousnė yra surengusi daugiau kaip 10 savo dailės parodų, tarp kurių minėtinos parodos Helsinkyje („Hopeinen Sivellin"), Sočyje („Renoir"), Sankt Peterburge („Арт-живопись") ir Petrozavodske (dailės salone); tapo įvairiais stiliais, taip pat ir ekspresionistiniu. Petrozavodske buvo viena iš Rusų radijo laidos „Užsakymų stalas" vedėjų.

Ana Vasiljeva, arba Jousnė, buvo regione pripažinta po to, kai vepsų kalba atliko grupės „The Beatles" dainą „Yesterday" (žr. „Nuorodos"). Šios dainos vepsiškus žodžius parašė žinomas vepsų poetas Nikolajus Abramovas.

2012 m. su grupe „Jousnen Järved" išleido albumą „Ei Sa Sabutada Joged", o 2020 m. – albumą „Valdan Kajag", 2022 m. įrašė dainą „Aigan Lete", 2023 m. – dainą „Ištujan kiven alle".

Išnašos
-------

1. ↑  „Профиль Юсне Анны". servek.ru. Suarchyvuotas originalas 2019-12-13. Nuoroda tikrinta 2019-12-12.
2. 1 2  „Художник Анна Юсне.Виртуальная картинная галерея". vk.com. Nuoroda tikrinta 2019-12-12.
3. ↑  Вадим Штепа (2014). „Финн в России и русский в Финляндии". kauppatie.fi. Nuoroda tikrinta 2020-01-21.

Literatūra
----------

* „Jousne". last.fm. 2013-03-03. Nuoroda tikrinta 2019-12-12. *(rusų k.)*

Nuorodos
--------

Jousnės atliekamos dainos vepsų kalba:

* „Yesterday" (vep. „Čoma eht" – „Gražus vakaras")
* „Jousnen Järved" ir Jousnė: „Vepsän ma" („Vepsų žemė")
* „Paksus uniš Karjalan nägem" („Ilgai sapnuosime Kareliją")
* „Jousnen Järved" albumas „Ei Sa Sabutada Joged"
* „Jousnen Järved" albumas „Valdan Kajag"

Jousnės tapybos darbai:

* Reportažas iš Jousnės parodos (2015 m. suomių k.)
* Meninė vaizdo kompozicija apie Jousnės tapybą (2016 m. rusų k.)